**NOTĂ INFORMATIVĂ**

**la proiectul ordinului de aprobare a normei de metrologie legală NML 2-15:2018 „Aparate de cântărit cu funcționare neautomată. Procedura de verificare metrologică”**

Proiectul normei de metrologie legală NML 2-15:2018 „Aparate de cântărit cu funcționare neautomată. Procedura de verificare metrologică” a fost elaborat în conformitate cu art. 5, alin. (3), art. 6, alin. (3) și art. 13, alin. (3) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190).

Elaborarea proiectul NML enunțat este prevăzută în „Programului de perspectivă pentru anii 2016-2020 privind revizuirea fondului de documente normative din domeniul metrologiei în scopul armonizării cu legislația şi standardele europene şi internaţionale” aprobat prin Ordinul nr. 34 din 02.03.2016. Proiectul conține procedura de verificare metrologică inițială, periodică și după reparare a aparatelor de cântărit cu funcționare neautomată, efectuată de către laboratoare de verificare metrologică desemnate în condițiile ”Listei Oficiale a mijloacelor de măsurare și măsurărilor supuse controlului metrologic legal” aprobate prin Hotărîrea Guvernului nr. 1042 din 13.09.2016 (Monitorul Oficial al Republicii Moldova, 2016, nr.306-313, art.1130).

Urmare a conlucrării cu Institutul Național de Metrologie și laboratoarele desemnate vizate, proiectul a fost îmbunătățit și urmează a fi examinat în cadrul Consiliului Național de Metrologie.